laion/Wikipedia-Exotic huggingface dataset:
סטפן קולה

סטפן קולה (בצרפתית: Stéphane Collet; נולד ב-13 ביוני 1972) הוא כדורגלן עבר מלגשי ששיחק בעמדת הקשר. קולה התחיל את קריירה שלו במחלקת הנוער של ניס. בגיל 19 הצטרף לקבוצת המילואים ובעונת 1993/1994 הצטרף לקבוצה הבוגרת והיה שותף לעלייה שלה לליגה הראשונה. בקיץ 1996 חתם בשטרסבורג בה דבק לו הכינוי "הטוסטוס". בעונת 1997/98 היה שותף להעפלה של שטרסבורג לשמינית גמר גביע אופ"א בו הפסידה לאינטר מילאנו. בקיץ 1999 חתם בלאנס וכעבור שנה חתם בריאל סוסיאדד מהלה ליגה. בנובמבר 2003 חזר לצרפת וחתם בראפיד דה מונטון. לזכותו של קולה 3 הופעות בנבחרת מדגסקר, את כולן ערך בשנת 2003. סטפן קולה, באתר Transfermarkt סטפן קולה, באתר National Football Teams סטפן קולה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטפן קולה".
מסך גמיש

מסך גמיש הוא סוג של מסך תצוגה אלקטרוני אשר בניגוד למסכים השטוחים המסורתיים, עשוי מחומרים גמישים הניתנים לכיפוף מבלי לגרום נזק כלשהו למסך. מסכים גמישים משמשים במכשירים כגון שעוני יד אלקטרוניים, סמארטפונים וטלוויזיות, והיישומים הפוטנציאליים שלהם ממשיכים להתרחב ככל שהטכנולוגיה ממשיכה להתפתח. אחד היתרונות המשמעותיים של המסכים הגמישים הוא שהם קלים ודקים, תכונות המהוות יתרון בשימוש במכשירים ניידים כמו סמארטפונים וטאבלטים. בנוסף, יש להם עמידות גבוהה יותר מפני התנפצות - דבר שמהווה יתרון משמעותי עבור משתמשים שנוטים להפיל את המכשירים שלהם לעיתים קרובות. לצגים גמישים יש מגוון רחב של יישומים פוטנציאליים. מלבד השימוש בהם במכשירים ניידים, ניתן להשתמש בהם גם בטלוויזיות ובמסכים המצויים ברכבים. היכולת שלהם להתכופף ולהתגמש הופכת אותם למתאימים מאוד לשימוש בסביבות שונות, כולל במשטחים מעוקלים. צגי OLED גמישים בסמארטפונים מתקפלים מתצוגה גמישה דוגמה לתצוגה גמישה מתוצרת Plastic Logic מדיה וקבצים בנושא מסך גמיש בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
נביעות

נביעות טבע הגליל בע"מ היא חברה ישראלית לייצור ושיווק מים מינרליים. נביעות היא חברה פרטית בבעלותה של החברה המרכזית לייצור משקאות קלים (CBC), שרכשה כ-43% ממניותיה בשנת 2000, והשלימה את הרכישה בשנת 2004, כשרכשה את כל המניות הפרטיות (86%). החברה הוקמה על ידי משה פודהורצר וחיים ארבל בשנת 1989, והחלה לשאוב מים ממעיין עין זהב שבסמוך לקריית שמונה. המעיין מכיל מי גשמים המחלחלים במשך 3 שנים דרך סלעי הגיר, עד הגעתם לשכבת סלע אטומה. בסמוך למעיין הוקם מפעל, והמים מוזרמים ישירות אליו, באמצעות צינור תת-קרקעי. במפעל פועלים ארבעה קווים אוטומטיים הממלאים את המים בבקבוקים. ב-1991 החלה נביעות גם בשיווק של כדי מים מינרליים, בנוסף לפס הייצור של הבקבוקים. בשנת 2021 הפסיקה נביעות את שיווק הכדים. על פי הצהרת החברה, החל משנת 2011 מי נביעות אינם מופקים ממעיין נובע, אלא מופקים ממים שמקורם בקידוח מ"אקוות ההר אשר בגליל העליון". למעשה מדובר בקידוח של מקורות, ששמו "חולה 7" - ומאותו קידוח מספקת מקורות מים גם לתושבי מטולה וקריית שמונה. 44% מהמניות רכשה החברה המרכזית ממייסד נביעות ומנכ"ל טמפו לשעבר, איש העסקים משה פודהורצר. בעבר נסחרה החברה בבורסה לניירות ערך בתל אביב, עד שבתחילת 2012 רכשה חברת האם החברה המרכזית לייצור משקאות קלים את יתרת 10.6% המניות שהוחזקו על ידי הציבור, ונביעות הפכה לחברה פרטית. סמליל החברה עוצב על ידי עמנואל רפפורט ואיתן אלון בשנת 2002 ושונה ב-12 במאי 2013 כחלק ממהלך הכולל החלפה של כל הבקבוקים הכחולים שלה לבקבוקים חסרי צבע. ההסבר לצעד זה הוא שהמטרה היא לייעל את תהליך המיחזור של הפלסטיק למען איכות הסביבה. בשפה הגרפית החדשה של נביעות ישנם מוטיבים מעולם החי כגון ציפורים וצמחים. מדיה וקבצים בנושא נביעות בוויקישיתוף אתר האינטרנט הרשמי של נביעות נורית קדוש, נביעות סוגרת את הברז לפעילות כדי המים המינרליים, באתר כלכליסט, 4 במרץ 2021 מחליפה מקור המים, תעבור להפקת מים מינרליים טבעיים מקידוח, באתר מאי"ה של הבורסה לניירות ערך מים מינרלים טבעיים מאקוות ההר בגליל העליון, באתר החברה עדיה פיטרמן, מהו באמת מקור המים המינרליים שאנחנו שותים?, באתר TheMarker‏, 12 בפברואר 2012 סוגיות הנוגעות להסדרת שוק המים המינרליים - אתר הכנסת אורן פרוינד, מוזי ורטהים מוחק את נביעות מהמסחר, באתר TheMarker‏, 28 בפברואר 2012 הפיכה לחברה פרטית ביום 8.3.12, באתר מאי"ה של הבורסה לניירות ערך עידו אפרתי, נביעות נפרדת מהצבע הכחול ועוברת לבקבוקים שקופים, באתר TheMarker‏, 13 במאי 2013
1992 באסטרונאוטיקה

במהלך השנה בוצעו 97 שיגורים (מהם 55 (56%) על ידי רוסיה). 8 בפברואר – יוליסס הגיע לידע והחל בחקר צדק. 17 ביוני – ג'ורג' בוש ובוריס ילצין חתמו על הסכם שיתוף פעולה תוכנית מיר ומעבורות החלל שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1992 באסטרונאוטיקה בוויקישיתוף ריכוז נתונים על שיגורים מהם 8 בעזרת משגר שנבנה באוקראינה שימוש במשגר של האיחוד האירופי
לקסי אנדרווד

לקסי אנדרווד (באנגלית: Lexi Underwood; נולדה ב־28 באוגוסט 2003) היא שחקנית וזמרת אפרו-אמריקאית, הידועה בעיקר בתפקידה בתור פרל וורן בסדרה "שריפות קטנות בכל מקום". היא שיחקה גם בסדרות "הגברת הראשונה" בתור מליה אובמה, בתו של הנשיא האמריקאי ברק אובמה, ו"קיץ אכזרי" בתור איזבלה לרו. אנדרווד נולדה ב-2003 בצ'וורלי, מרילנד ארצות הברית להוריה סטפני בלאק ואלכס אנדרווד. בילדותה משפחתה עברה לוושינגטון די.סי. היא החלה להופיע על במות בגיל 10, ועברה עם הוריה ללוס אנג'לס בגיל 12 על מנת להגשים את חלומה ולעסוק במשחק. אנדרווד ערכה את הופעת הבכורה שלה בתיאטרון המקצועי בנובמבר 2013 בגיל עשר, בתיאטרון פורד בוושינגטון די סי, בהפקה של המחזמר של צ'ארלס דיקנס, "מזמור חג המולד". ב-15 בדצמבר 2014, אנדרווד הופיעה במחזה "מזמור חג המולד של מר מאגו" במופע מטעם קרן השחקנים של אמריקה, אותו ביים פיטר פלין וביים מוזיקלית ג'ון מקדניאל. בנובמבר 2015, אנדרווד לוהקה לתפקיד נלה הצעירה במחזמר "מלך האריות" של תיאטרון דיסני. ב-14 באוקטובר 2014, אנדרווד ערכה את הופעת הבכורה שלה בטלוויזיה בסדרה של ה-CBS "מבוקש" בתפקיד קווין בי. ב-2017 הופיעה בסדרות "קוד בלאק" בתור אמילי קמפבל, בתו של ד"ר קמפבל, הסוכן הנרי בתור נרלי, ב"מותחים בהליכה" בתור ננסי, ב"הבית של רייבן" בתור שאנון ריינולדס, וב"וויל נגד העתיד" בתור אתנה, לוחמת נוסעת בזמן ומורדת מהעתיד. את עיקר פרסומה קיבלה ב-2020 בעקבות תפקידה כפרל וורן, בתה של מיה וורן (קרי וושינגטון) בסדרה "שריפות קטנות בכל מקום", בכיכובם של ריס וית'רספון וג'ושוע ג'קסון. תפקידה בסדרה הוגדר כ"מעולה" על ידי הניו יורק טיימס, שכתב, "הסצנות בין מיה ופרל, גם העדינות וגם הכועסות, הן השיא של התוכנית". על משחקה בסדרה זכתה בפרס Black Reel לשחקנית המשנה הטובה ביותר במיני סדרה או בדרמה ב-2020, והייתה מועמדת לפרס NAACP Image להופעה יוצאת דופן לנוער בסרט טלוויזיה או מיני סדרה ב-2021. ב-2022 שיחקה במיני-סדרה "הגברת הראשונה", בכיכובה של ויולה דייוויס, בתפקיד מליה אובמה, בתם של מישל וברק אובמה. עוד ב-2022 כיכבה בסרט הקולנוע "סניקרלה", עיבוד מודרני לסינדרלה, בתפקיד קירה קינג. בהמשך השנה החלה להיות משודרת סדרת הטלוויזיה המונפשת "יוריקה!", בה ביצעה את שיר הפתיחה "Eureka! Main Title Theme". ב-2023 הופיעה בסדרה של הולו "קיץ אכזרי" בתור איזבלה לרו. ב-2024 נכללה ברשימת פורבס 30Under30. אתר האינטרנט הרשמי של לקסי אנדרווד לקסי אנדרווד, ברשת החברתית אקס (טוויטר) לקסי אנדרווד, במסד הנתונים הקולנועיים IMDb (באנגלית) לקסי אנדרווד, באתר MusicBrainz (באנגלית) Eda Yu, ‘Little Fires Everywhere’ Star Lexi Underwood Opens Up About Code-Switching, Shadow Work and Sharpening Tools to Maintain a Healthy Relationship With Social Media, The Hollywood Reporter, ‏2021-06-29 (באנגלית אמריקאית) Lilyanne Rice, Everything about Lexi Underwood and her parents, TheNetline, ‏2020-10-23 (באנגלית אמריקאית) Hale, Mike (2020-03-17). "Review: 'Little Fires Everywhere' Ignites Over Race and Class". The New York Times (באנגלית אמריקאית). ISSN 0362-4331. נבדק ב-2023-02-24. Forbes 30 Under 30 2024: Hollywood & Entertainment, Forbes (באנגלית)
Human (שיר של הקילרס)

Human הוא סינגל של להקת הרוק האמריקאית הקילרס. הוא נכתב על ידי חברי הלהקה והופק על ידי הלהקה ביחד סטיוארט פרייס, ויצא בשנת 2008 כסינגל הראשון מתוך אלבום האולפן השלישי של הלהקה, Day & Age. "Human" קיבל ביקורות חיוביות ממבקרי המוזיקה, ששיבחו את הלחן, ההשפעות המוזיקליות וההפקה. זה השיר השלישי של הלהקה שנכנס לטופ 5 במצעד הסינגלים הבריטי, כאשר הגיע למקום השלישי. הוא גם היה הלהיט הראשון של הלהקה בטופ 10 בהולנד, כאשר הגיע למקום השני. השיר הגיע למקום הראשון במצעד מדיה פורסט. השיר יצא על גבי דיסק של 7 אינץ' ברחבי העולם בבנובמבר 2008, עם שיר צד ב' בשם "A Crippling Blow". בראיון למגזין רולינג סטון, הסולן ברנדון פלאוורס תיאר את "Human" כ"ג'וני קאש פוגש את פט שופ בויז". פלאוורס ציין שהשיר נוצר עם סטיוארט פרייס במהלך עבודתם איתו באלבום Sawdust. העטיפה של הסינגל היא דיוקן של גיטריסט הלהקה דייב קונינג, והוא אחד מארבעת הפורטרטים שצייר פול נורמנסל עבור האלבום Day & Age. הקליפ של "Human" יצא באמצע אוקטובר 2008 ובוים על ידי דני דרייסדייל. הוא מציג את הלהקה מבצעת את השיר בפארק הלאומי Goblin Valley, ביוטה. הפרוטרטים של הלהקה שצוירו לאלבום על ידי פול נורמנסל מוצגים בקליפ, למשל כאשר חברי הלהקה מחזיקים את הפרוטרטים מול פניהם. במהלך הקליפ מוצגות גם חיות שונות, כמו נמר לבן, נשר ופומה. הקליפ מסתיים בכך שהלהקה צופה בשמש השוקעת במדבר, שהופכת לעטיפת האלבום, שצוירה גם היא על ידי פול נורמנסל. השיר זכה לביקורות חיוביות ממבקרים. ראיון בעיתון The Observer קבע כי השיר "הוא הכלאה בין ניו אורדר וברוס ספרינגסטין - שאמור לרצות את מעריצי "Mr. Brightside".‏ "Human" נבחר לשיר הטוב ביותר של שנת 2008 על ידי קוראי רולינג סטון. בשנת 2010, הצבעה של מאזינים לתחנת הרדיו הבריטית XFM הביאה את השיר למקום ה-97 בסקר של 1,000 השירים המובילים בכל הזמנים. בדצמבר 2009, "Human" נבחר לשיר ה-25 הטוב ביותר של העשור על ידי מאזיני תחנת המוזיקה בבריטניה Absolute Radio. באוקטובר 2011, NME מיקמו את השיר במקום ה-144 ברשימת "150 השירים הטובים ביותר ב-15 השנים האחרונות". בשנת 2008, השיר היה המושמע ביותר בספוטיפיי. מידע על היצירה "Human" באתר מיוזיק בריינז מידע על הסינגל "Human" באתר מיוזיק בריינז מידע על היצירה "Human" באתר Discogs סרטון השיר "Human" באתר יוטיוב Fitzmaurice, Larry (31 באוקטובר 2008). "Killers on New Single: "It's Pet Shop Boys Meets Johnny Cash"". Spin. נבדק ב-12 ביולי 2017. {{cite news}}: (עזרה) "Readers' Rock List: Best Songs Of 2008 : Rolling Stone : Rock and Roll Daily". Rolling Stone. אורכב מ-המקור ב-19 במרץ 2009. נבדק ב-22 במרץ 2009. {{cite journal}}: (עזרה) "The Top 1,000 Songs Of All Time". XFM. 24 בדצמבר 2010. נבדק ב-26 באוגוסט 2011. {{cite web}}: (עזרה) "Human by The Killers". Song of the Decade. אורכב מ-המקור ב-29 באוקטובר 2012. נבדק ב-11 באפריל 2010. {{cite web}}: (עזרה) "150 Best Tracks Of The Past 15 Years". NME.COM. 6 באוקטובר 2011. {{cite web}}: (עזרה) "HITS Daily Double : Rumor Mill - SPOTIFY CELEBRATES ITS FIRST DECADE".
בריטני פטרסן

בריטני לואיז פטרסן (באנגלית: Brittany Louise Pettersen; נולדה ב-6 בדצמבר 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השביעי של מדינת קולורדו. טרם שירותה בקונגרס של ארצות הברית, ייצגה פטרסן את מחוז הבחירה ה-22 בסנאט של קולורדו בין השנים 2019–2023, ולפני כן את המחוז ה-28 בבית הנבחרים המדינתי של קולורדו בשנים 2013–2019. פטרסן נולדה בקולורדו. היא השלימה לימודי תואר ראשון במדע המדינה באוניברסיטת המדינה המטרופולינית של דנוור. בטרם התמודדה לבית המחוקקים של קולורדו, עבדה פטרסן ב-"New Era Colorado", קבוצת חשיבה פוליטית פרוגרסיבית ללא כוונות רווח הפועלת להגברת השתתפות הנוער בפוליטיקה של ארצות הברית ובתהליך הממשלתי. בבחירות 2012 נבחרה לבית הנבחרים של קולורדו כנציגת מחוז הבחירה ה-28, וכהונתה החלה ב-9 בינואר 2013. בשנת 2013 התנגדה פטרסן לביטול עונש המוות בקולורדו. ב-9 באפריל 2017, לאחר הכרזתו של חבר הקונגרס אד פרלמוטר על התמודדותו לתפקיד מושל קולורדו, הכריזה פטרסן על מועמדותה לבית הנבחרים של ארצות הברית במחוז הקונגרס השביעי של המדינה. משנכנס פרלמוטר מחדש למירוץ לקונגרס במקום התמודדותו לאחוזת המושל, גדעה פטרסן את מסע הבחירות שלה. בבחירות 2018 התמודדה לסנאט המדינתי, ונבחרה כנציגת המחוז ה-22. כהונתה בסנאט החלה ב-4 בינואר 2019. ביולי 2019, מזכירת המדינה של קולורדו ג'ינה גריזוולד (אנ') אישרה הפצת עצומה להליך Recall election נגד פטרסן. על מארגני הריקול היה לצבור עד ל-16 בספטמבר 2019 18,376 חתימות כדי להעלות את הריקול להצבעה, אך ב-10 בספטמבר הודיעו יוזמי המהלך כי הם נוטשים את המאמץ ואינם מגישים חתימות. המהלך נגד פטרסן קרם עור וגידים בעקבות הצבעתה בעד הקמת אתרי הזרקת הרואין מבוקרת במימון כספי מסים ובעד הצעות חוק אחרות שהיו לצנינים בעיני מתנגדיה. לאחר שאד פרלמוטר הודיע כי יפרוש מבית הנבחרים של ארצות הברית עם התפזרות הקונגרס ה-117 של ארצות הברית, הכריזה פטרסן בשנית על מועמדותה לייצוג מחוז הקונגרס השביעי של קולורדו בבחירות 2022. היא נבחרה בנובמבר 2022 עם למעלה מ-56% מקולות הבוחרים, והחלה את כהונתה בראשית ינואר 2023. מדיה וקבצים בנושא בריטני פטרסן בוויקישיתוף אתר האינטרנט הרשמי של בריטני פטרסן בבית הנבחרים האמריקאי (באנגלית) בריטני פטרסן, ברשת החברתית פייסבוק בריטני פטרסן, ברשת החברתית אקס (טוויטר) בריטני פטרסן, ברשת החברתית אינסטגרם בריטני פטרסן, סרטונים בערוץ היוטיוב בריטני פטרסן, באתר המדריך הביוגרפי של הקונגרס של ארצות הברית (באנגלית) ג'סי פול, Brittany Pettersen ends her congressional campaign after Ed Perlmutter’s backtrack, באתר דנוור פוסט, 21 באוגוסט 2017 (באנגלית) אנה סטייבר, 2 more recall campaigns against Colorado Democrats fail, באתר דנוור פוסט, 10 בספטמבר 2019 (באנגלית) ג'סי פול, Brittany Pettersen is running for the Colorado congressional seat being vacated by Ed Perlmutter, באתר קולורדו סאן, 11 בינואר 2022 (באנגלית)
כדורסל במשחקי אסיה 1974

כדורסל היה אחד מ-16 ענפי הספורט ששוחקו במשחקי אסיה 1974 בטהראן, איראן. ישראל זכתה בתואר השני בתולדותיה על ידי ניצחון על האלופה המכהנת קוריאה הדרומית במשחק האליפות. זו גם הפעם הראשונה בה נערכה מהדורת נשים, ויפן הוכתרה כאלופה הראשונה אי פעם לאחר פורמט סבב ליגה. המשחקים נערכו בין ה-2 ל-15 בספטמבר 1974 באולם הכדורסל אריאמהר. ההגרלה נערכה בטהראן. הגברים הוגרלו לארבעה בתים של שלוש נבחרות, אך הודו פרשה מהטורניר. מקור פקיסטן סירבה לשחק מול ישראל בשל היעדר יחסים דיפלומטיים בין המדינות והסכסוך הישראלי-ערבי, וספגה הפסד טכני 0–2. במשחקה נגד קוריאה הדרומית, כשהתוצאה 61–83 לרעתה, ירדה קוריאה הצפונית מהמגרש במחאה על השיפוט. בתגובה הורחקה הנבחרת מהטורניר. נבחרת ישראל בכדורסל השתתפה בטורניר בפעם השלישית והאחרונה, לאחר שזכתה בו בעבר ב-1966 וסיימה במקום השני ב-1970. הנבחרת ניצחה את כל ששת משחקיה, כולל ניצחון טכני על פקיסטן וניצחון 92–85 על קוריאה הדרומית בגמר, נקמה על ההפסד בגמר ארבע שנים קודם לכן. מאמן הנבחרת היה אברהם חמו. הכדורסלנים שהשתתפו (בסוגריים מספר הנקודות שקלעו): בועז ינאי (99) מיקי ברקוביץ' (84) חנן קרן (79) ג'ק אייזנר (72) מולי אבישר (66) טל ברודי (66) איתמר מרזל (36) שוקי שוורץ (23) אביגדור מוסקוביץ' (16) שמואל נחמיאס (10) מוטי ארואסטי (6) שמריהו זסלבסקי (6) תוצאות טורניר הגברים תוצאות טורניר הנשים ישראל פז, שמואל יעקבסון, כדורסל, מסדה, 1982, עמ' 99
בוב

האם התכוונתם ל... בוב – סוג תספורת בוב (אי, אנטארקטיקה) – אי בארכיפלג פאלמר שבאנטארקטיקה בוב (אי, אינדונזיה) – אי במחוז מערב סומטרה שבאינדונזיה בוב (אי, אונטריו) – אי בפרובינציית אונטריו שבקנדה אוסקר בוב – כדורגלן נורווגי בובה רוברט
ציון ואחיו

ציון ואחיו הוא סרט דרמה ישראלי משנת 2009 שנכתב ובוים על ידי ערן מירב, עם עופר חיון, ראובן בדלוב, רונית אלקבץ וצחי גראד בתפקידים הראשיים. הסרט מתאר משפחה לא מתפקדת בשכונה בדרגה סוציו אקונומית נמוכה בקריית ים, אם גרושה שגרה עם שני בניה הבעייתיים ביחד עם בן זוג שעוזר לה כלכלית אך לא מסתדר עם הילדים. הסרט היה מועמד לפרס הסרט הזר הטוב ביותר בפסטיבל סאנדנס 2009 וזכה בפרס התסריט ומועמד לפרס הגדול בפסטיבל גנט 2009. זכה בפרס הסרט הישראלי הטוב ביותר בפסטיבל קולנוע דרום והוקרן בפסטיבל הסרטים חיפה ובפסטיבלים רבים נוספים. אילנה (רונית אלקבץ) היא אם גרושה המגדלת את בניה, מאיר בן ה-17 (עופר חיון) וציון בן ה-14 (ראובן בדלוב). איתם גר בדירה גם בן זוגה אלי (צחי גראד), בעל מכון לשטיפת מכוניות התומך בה כלכלית. אב המשפחה לא עוזר והקשר אתו הוא באמצעות שיחות עם מאיר בטלפון ציבורי. מאיר הוא נער אלים המבלה את רוב זמנו עם חבריו האלימים ומתייחס בזלזול ובאלימות לחברתו מישל (ליה ליין) שגרה בשכונה עם סבתה. הוא גם מתעב את אלי למרות שזה מנסה לעזור לו ומעסיק אותו בשטיפת מכוניות במכון שלו. ציון ומאיר נמצאים ביחד ורבים כמעט כל הזמן. נעלי הספורט של ציון נגנבו כשהתרחץ בים וכעבור זמן הוא מגלה אותם על נער אתיופי בשם סולומון (מאיר סמו). סולומון מסרב להשיב את הנעליים וציון מגייס את מאיר לשם כך. מאיר תוקף קשות את הנער האתיופי שלבסוף בורח ונדרס על ידי רכבת דוהרת. מישל עוזבת את מאיר וכאשר הוא מגלה אותה עם ציון הוא מאיים עליה ברצח. אביו של סולומון (מאיר דסה) שואל את התלמידים אם ראו את בנו וציון לא עונה. מאיר מאיים עליו שלא יגלה דבר. הריב בין מאיר לאלי גובר, מאיר מחבל במכוניתו של אלי והם מכים אחד את השני. אלי עוזב את הבית אבל חוזר לבקשתו של ציון. אילנה ואלי מחליטים לשלוח את ציון לפנימייה עד שאלי יסיים את בניית הדירה שלו על הכרמל. ציון אורז את חפציו אבל אז מגיע מאיר והם מתחילים לריב. מאיר רודף אחרי ציון, משיג אותו ליד פסי הרכבת ומתחיל לחנוק אותו עד שהוא שומע את הרכבת מגיעה והוא מרפה ממנה לאחר שנזכר במה שקרה לסולומון. "ציון ואחיו", במסד הנתונים הקולנועיים IMDb (באנגלית) "ציון ואחיו", באתר AllMovie (באנגלית) "ציון ואחיו", באתר Rotten Tomatoes (באנגלית) "ציון ואחיו", באתר ספר הקולנוע הישראלי "ציון ואחיו", באתר אידיבי "ציון ואחיו", במסד הנתונים הקולנועיים KinoPoisk (ברוסית) "ציון ואחיו", במיזם "אישים" לתיעוד היצירה הישראלית קדימון לציון ואחיו, באתר יוטיוב מאחורי הקלעים של ציון ואחיו, באתר יוטיוב שיר הנושא מציון ואחיו "אם נרצה" בביצוע נטלי מרציאנו, באתר יוטיוב ציון ואחיו, באתר קרן רבינוביץ
מאיור (פירושונים)

מאיור ולעיתים גם מג'ור הוא שם משפחה אנגלי ואירופאי. האם התכוונתם ל... מייג'ור - דרגת קצונה הקיימת במרבית צבאות העולם מאיור (מוזיקאי) – מפיק מוזיקלי ישראלי הידוע בשם הבמה מאיור (או באנגלית: Mayor) ארווין מאיור – היסטוריון מוזיקה, מלחין יהודי-הונגרי, בנו של דיולה מאיור דיולה מאיור – פסנתרן, מלחין, מנצח ומורה למוזיקה יהודי-הונגרי רוברט מאיור – סופר ועיתונאי יהודי-הונגרי, בנו של דיולה מאיור מאיר מאייר מיור
ז'ניטו

אאוז'ניו פרננדו בילה (בפורטוגזית: Eugénio Fernando Bila; נולד ב-3 במרץ 1979 במפוטו שבמוזמביק), הידוע בכינוי ז'ניטו (בפורטוגזית: Genito), הוא כדורגלן עבר מוזמביקי ששיחק בעמדת הקשר. ז'ניטו החל את הקריירה המקצוענית שלו בס.ד. מקסאקן מליגת העל המוזמביקית. בחודש יולי 2004 חתם ז'ניטו בבודפשט הונבד מליגת העל ההונגרית. הוא ערך 114 הופעות ליגה במדי המועדון, בהן הבקיע שבעה שערים, וזכה עם המועדון פעמיים בגביע ההונגרי. בחודש יולי 2009 חתם ז'ניטו בנאה סלמיס פמגוסטה מליגת העל הקפריסאית. הוא ערך 19 הופעות ליגה במדי המועדון. בחודש יולי 2010 חתם ז'ניטו בסקציה נס ציונה מהלילה הלאומית, במדיה ערך 15 הופעות ליגה. לאחר שעזב את סקציה נס ציונה חזר ז'ניטו לס.ד. מקסאקן, במדיה סיים את הקריירה המקצוענית שלו. ב-7 באפריל 2002 ערך ז'ניטו את הופעת הבכורה שלו בנבחרת מוזמביק, בניצחון 0–2 על נבחרת לסוטו במסגרת גביע אפריקה הדרומית 2002. ב-11 באוקטובר 2008 הבקיע את שערו היחיד במדי הנבחרת, בניצחון 0–1 על נבחרת בוטסואנה במסגרת מוקדמות מונדיאל 2010. הוא היה חלק מסגל נבחרת מוזמביק בטורניר גביע אפריקה לאומות 2010, והבקיע שלוש הופעות בטורניר. בסך הכל ערך ז'ניטו 35 הופעות בנבחרת, בהן הבקיע שער אחד. ס.ד. מקסאקן אליפות מוזמביק (2): 2003, 2012 הגביע המוזמביקי (1): 2000/2001 בודפשט הונבד הגביע ההונגרי (2): 2006/2007, 2008/2009 מדיה וקבצים בנושא ז'ניטו בוויקישיתוף ז'ניטו, באתר Transfermarkt ז'ניטו, באתר Soccerway ז'ניטו, באתר National Football Teams ז'ניטו, באתר FootballDatabase.eu
קונלייד לוצ'אנגה

קונלייד לוצ'אנגה (באנגלית: Conlyde Luchanga; נולד ב-11 במרץ 1997 בנדולה שבזמביה) הוא כדורגלן זמבי המשחק בעמדת החלוץ בקבוצת רד ארוס מליגת העל הזמבית ובנבחרת זמביה. לוצ'אנגה החל את הקריירה המקצוענית שלו בפאור דינמוס מליגת העל הזמבית. ב-6 בספטמבר 2016 חתם לוצ'אנגה בהפועל רעננה מליגת העל הישראלית. ב-18 בספטמבר ערך את הופעת הבכורה שלו במועדון, בהפסד 0–3 למכבי תל אביב במסגרת המחזור הרביעי בליגה לעונת 2016/2017. ב-5 בינואר 2017 הבקיע את שערו היחיד במדי המועדון, בניצחון 1–4 על מכבי אחי נצרת במסגרת סיבוב ח' של גביע המדינה לעונת 2016/2017. בסך הכל ערך שש הופעות ליגה במדי המועדון. בהמשך שיחק לוצ'אנגה במועדונים לוסקה דינמוס ופורסט ריינג'רס מליגת העל הזמבית. ב-21 ביוני 2022 חתם לוצ'אנגה ברד ארוס מליגת העל הזמבית. ב-17 באוקטובר 2015 ערך לוצ'אנגה את הופעת הבכורה שלו בנבחרת זמביה, בניצחון 0–3 על נבחרת מוזמביק במסגרת מוקדמות אליפות האומות האפריקאיות 2016. במשחק זה הבקיע את שער הבכורה שלו בנבחרת. קונלייד לוצ'אנגה, באתר Transfermarkt קונלייד לוצ'אנגה, באתר Soccerway קונלייד לוצ'אנגה, באתר National Football Teams קונלייד לוצ'אנגה, באתר FootballDatabase.eu עינת הירש, ‏הושלם הסגל: קונלידה לוצ'נגה הצטרף לרעננה, באתר ערוץ הספורט, 6 בספטמבר 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונלייד לוצ'אנגה".
סגן ראש המטה הכללי

סגן הרמטכ"ל הוא סגנו של ראש המטה הכללי של צה"ל. סגן הרמטכ"ל הוא קצין בדרגת אלוף, הממונה על ידי שר הביטחון בהמלצת ראש המטה הכללי, והוא בעל התפקיד השני בראש מדרג צה"ל. סגן הרמטכ"ל חבר במטה הכללי של צה"ל מתוקף תפקידו. על פי הפקודה משמש גם כרמ"ט הצבא, מתאם ומכוון את פעולות המפקדה הכללית בתחום בניין הכוח ובתחום הפעלת הכוח. סגן הרמטכ"ל הנוכחי הוא האלוף אמיר ברעם. תפקיד סגן הרמטכ"ל לא אויש באופן רציף. עד לשנת 1999, סגני רמטכ"ל כיהנו במקביל בתפקיד ראש אג"ם, למעט חיים בר-לב שכיהן בתפקיד ערב מלחמת ששת הימים ובמהלכה וישראל טל שכיהן בתפקיד לאחר מלחמת יום הכיפורים. בשנת 1999 הוקם אגף המבצעים והתפקידים הופרדו באופן רשמי, מאז מקובל לראות בסגן הרמטכ"ל כממונה על בניין הכוח בצה"ל. על אף הצעות חוק בעניין, סגן הרמטכ"ל אינו מוגדר בחוק כממלא מקומו של הרמטכ"ל, סוגיה שמבקר המדינה נתן עליה את דעתו בדו"ח שפרסם בשנת 2010. מאז שנת 2005 כפופה מחלקת הבקרה והמעקב בצה"ל לסגן הרמטכ"ל. בשנים 2016–2017 היה כפוף לסגן הרמטכ"ל גם מטה הסייבר. ממלא תפקיד סגן הרמטכ"ל (ובעבר – ממלא תפקיד ראש אג"ם) הוא בדרך-כלל אחד המועמדים הטבעיים להחליף את הרמטכ"ל היוצא, ומקובל לראות במילוי התפקיד "חניכה" לפני קבלת הפיקוד על צה"ל. 19 מבין 22 הרמטכ"לים שעמדו בראש צה"ל עד היום, שימשו קודם לכן בתפקיד סגן הרמטכ"ל, לרוב בסמוך למינוים לראשות המטכ"ל. הערה: בתאים הבהירים מופיעים סגני רמטכ"ל שכיהנו מאוחר יותר גם בתפקיד הרמטכ"ל. מדיה וקבצים בנושא סגן ראש המטה הכללי בוויקישיתוף קובי פינקלר, אייזנקוט מחליף את האלוף יאיר נווה שסיים את שירותו כסגן הרמטכ"ל, לאחר שנתיים וחודשיים., באתר ערוץ 7 נועם אמיר, ‏אלוף אביב כוכבי מונה לסגן הרמטכ"ל הבא, באתר מעריב אונליין, 3 בנובמבר 2016 יואב זיתון ואיתמר אייכנר, סגן הרמטכ"ל הבא: אייל זמיר, באתר ynet, 22 בנובמבר 2018 אלוף אמיר ברעם נכנס לתפקידו כסגן הרמטכ"ל, באתר צה"ל, 31 באוקטובר 2022
אנדריי קודראבץ

אנדריי קודראבץ (בבלארוסית: Андрэй Кудравец; נולד ב-2 בספטמבר 2003 בבוריסוב שבבלארוס) הוא כדורגלן בלארוסי המשחק בעמדת השוער בקבוצת באטה בוריסוב מליגת העל הבלארוסית ובנבחרת בלארוס. קודראבץ גדל במחלקות הנוער של באטה בוריסוב. בשנת 2020 החל לשחק בקבוצה הבוגרת של המועדון במסגרת ליגת העל הבלארוסית. ב-17 בנובמבר 2022 ערך קודראבץ את הופעת הבכורה שלו בנבחרת בלארוס, בניצחון 0–1 על נבחרת סוריה במשחק ידידות. אנדריי קודראבץ, ברשת החברתית אינסטגרם אנדריי קודראבץ, באתר Transfermarkt אנדריי קודראבץ, באתר Soccerway אנדריי קודראבץ, באתר National Football Teams אנדריי קודראבץ, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדריי קודראבץ".
MIDAS

MIDAS ‏(Missile Defense Alarm System) הייתה מערכת של חיל האוויר של ארצות הברית להתרעה על שיגור טיל בליסטי על ידי ברית המועצות. החלליות היו צריכים להשלים את המידע שהתקבל ממערכות מכ"ם קרקעיות. התוכנית פעלה בשנים 1960–1966 והייתה צריכה לכלול 12 חלליות. היא מהווה דור ראשון של לווייני ריגול אמריקאיות בנוסף למיזם קורונה ו- SAMOS. התוכנית לא הגיע לשלב המבצעי אך במהלכה פותחו טכנולוגיות חדשות שנוצלו בהמשך. לאחר בניית מערכת התרעה על בסיס תחנות מכ"ם קרקעיות הברר שמערכת יכולה לתת התרעה של 10–25 דקות בלבד. מערכת MIDAS הייתה צריכה להגדיל את ההתרעה ל-30 דקות ובכך לאפשר למפציצים עם פצצה גרעינית להמריא מבסיסים. בפברואר 1959 DARPA הגישה לחיל האוויר תוכנית ראשונית. התוכנית כללה הצבת חלליות עם חיישני תת-אדום לגילוי השיגור. התוכנית כללה הצבת 10 חלליות. מכיוון שזמן קבלת התרעה היה נושא רגיש במיוחד, הוחלט שחללית תשלח אות וצילום תת-אדום עצמו לא יישלח. באותה תקופה לא היה קיים משגר שיכול להציב חללית במסלול גאוסטציונרי. חלליות במסלול קוטבי היו יכולים לשהות מעל שטח ברית המועצות זמן מוגבל בלבד. בסופו של דבר הוחלט להציב 12 חלליות בגובה 200 מייל. הערכה הייתה שעלות התוכנית תהיה 200–600 מיליון $ (1959) ששווה ערך ל-1.4-4.3 מיליארד $ של שנת 2021. השיגור הראשון בוצע ב-26 בפברואר 1960 והוא נכשל. ב-24 במאי שוגרה חללית "MIDAS 2", אך היא לא הגיע למסלול הנדרש. בהמשך השנה חלליות של מיזם קורונה בדקו חיישני תת אדום. בשנת 1961 השיגורים עברו לבסיס חיל האוויר ונדנברג אך עם ניצול אותר משגר אטלס-אג'ינה. ב-12 ביולי 1961 בוצע שיגור מוצלח, אך חלליות איבדה מקור חשמל לאחר מספר הקפות. בעיה דומה הייתה בחללית "MIDAS 4" ולכן הוחלט לעשות הפסקה בשיגורים. החללית "MIDAS 7" הייתה הראשונה שהצליחה לפעול והיא גילתה מספר שיגורי ניסוי של טיל בליסטי אמריקאי. שיגורי לוויינים נוספים זכו להצלחה חלקית בלבד. בשנת 1966 סוכם לסגור את התוכנית. העדר מקור אנרגיה חשמלית יציבה גרם לכך שחלליות הפסיקו לפעול אחרי מספר שבועות במסלול. חלליות של תוכנית המשך "Defense Support Program" החלו לפעול במהלך שנות ה-70 של המאה ה-20 והם פועלים גם כיום. מדיה וקבצים בנושא MIDAS בוויקישיתוף תיאור התוכנית היסטוריה פיתוח חלליות התרעה תיאור הלוווינים MIDAS, באתר אנציקלופדיה בריטניקה (באנגלית) https://nsarchive2.gwu.edu/NSAEBB/NSAEBB235/03.pdf
לנדי

האם התכוונתם ל... אלכס לנדי – שחקן ודוגמן אמריקאי דיק לנדי – אנימטור ובמאי קולנוע אמריקאי מייקל לנדי – איש צבא אמריקאי Landy – קונבנציה בברידג'